ვიქტორ ტროსერო

**ოსკარ ვიქტორ ტროსერო** (; დ. 15 სექტემბერი, 1953, გოდეკენი, სანტა-ფე, არგენტინა — გ.  12 ოქტომბერი, 1983, ბუენოს-აირესი, არგენტინა) — არგენტინელი ფეხბურთელი. თამაშობდა თავდამსხმელის პოზიციაზე.

## საკლუბო კარიერა 
### „ბოკა ხუნიორსი“
პირველად „ბოკა ხუნიორსის“ შემადგენლობაში ოსკარ ვიქტორ ტროსერომ 1972 წლის 4 ივნისს ითამაშა. ეს იყო საერთაშორისო ამხანაგური შეხვედრა პარაგვაის ეროვნულ ნაკრებთან, რომელიც ასუნსიონში, „ესტადიო დეფენსორეს დელ ჩაკოზე“ () გაიმართა და ამერიკო რამონ გოდოისა და პედრო ერნესტო მოლინას გოლების წყალობით მასპინძელთა გამარჯვებით 2–1 დამთავრდა. სტუმართა მხრიდან ერთადერთი გოლი „ბოკა ხუნიორსის“ დებიუტანტმა ოსკარ ვიქტორ ტროსერომ შეაგდო. ტროსერო შეხვედრის მეორე ნახევრიდან ჩაერთო თამაშში და მატჩის მე-60 წუთზე გოლიც გაიტანა, თუმცა 77-ე წუთზე წითელი ბარათი მიიღო და მოედნის დატოვება მოუწია. ეს იყო ერთადერთი შეხვედრა, რომელიც „ბოკა ხუნიორსის“ შემადგენლობაში ოსკარ ვიქტორ ტროსერომ კლუბის მაშინდელი მთავარი მწვრთნელის, ფეხბურთის ჩილელი სპეციალისტის ფერნანდო ხოსე რიერას () ხელმძღვანელობით ჩაატარა. თავის მხრივ, ფერნანდო ხოსე რიერასთვის ეს იყო ბოლო მატჩი „ბოკა ხუნიორსის“ მთავარი მწვრთნელის პოსტზე, რომელმაც მოედანზე გუნდი ასეთი შემადგენლობით გამოიყვანა: ანტონიო რომა, ოსკარ მიგელ მალბერნატი, ხულიო მელენდეს კალდერონი, რობერტო დომინგო როგელი, სილვიო მარსოლინი, ხოსე რუბენ პალასიოსი, კარლოს ოსკარ პაჩამე, ორლანდო ხოსე მედინა, რამონ ექტორ პონსე, უგო ალბერტო კურიონი, ალდო ვირხილიო ვილიაგრა, რუბენ ხოსე სუნიე და ოსკარ ვიქტორ ტროსერო.

თავისი მომდევნო და ამავდროულად, პირველი ოფიციალური მატჩში „ბოკა ხუნიორსის“ რიგებში ოსკარ ვიქტორ ტროსერომ 1972 წლის 25 ივნისს ჩაატარა. ეს იყო მეტროპოლიტანოს ჩემპიონატის 21-ე ტურის კალენდარული შეხვედრა „რასინგ კლუბის“ წინააღმდეგ, რომელიც სტუმრად, მეტოქის მინდორზე გაიმართა და მათივე გამარჯვებით 3–1 დამთავრდა. პარაგვაელებთან გამართული წინა შეხვედრის მსგავსად, სტუმართა მხრიდან ერთადერთი გოლი ამჯერადაც „ბოკა ხუნიორსის“ უკვე ოფიციალურმა დებიუტანტმა ოსკარ ვიქტორ ტროსერომ შეაგდო. ეს შეხვედრა ტროსერომ სასტარტო შემადგენლობაში დაიწყო და მთელი მატჩი შეუცვლელად ითამაშა. ამასთან, ეს იყო პირველი ოფიციალური მატჩი, რომელიც „ბოკა ხუნიორსმა“ ახალი მთავარი მწვრთნელის, ფეხბურთის არგენტინელი სპეციალისტის ხოსე ვარაკას () ხელმძღვანელობით ჩაატარა.

#### მეტროპოლიტანოს ჩემპიონატი 1972
„ბოკა ხუნიორსის“ რიგებში 1972 წლის მეტროპოლიტანოს ჩემპიონატზე ტროსერომ 34-დან 7 მატჩი ჩაატარა და ერთი გოლი შეაგდო. „ბოკა ხუნიორსმა“ ტურნირის ფარგლებში გამართული 34 შეხვედრიდან — 12 მატჩი მოიგო, 12 ფრედ დაასრულა და 10 წააგო. საერთო ჯამში 36 ქულა მოაგროვა და სატურნირო ცხრილში მეცხრე ადგილი დაიკავა.

### „ნანტი“
ოსკარ ვიქტორ ტროსერო „ნანტს“ 1978 წლის ივლისში, ოცდახუთი წლის ასაკში შეუერთდა, რამდენიმე კვირის შემდეგ, რაც არგენტინამ თავისი პირველი მსოფლიო ჩემპიონის ტიტული მოიპოვა. მიუხედავად იმისა, რომ ის არგენტინელ მსოფლიო ჩემპიონთა შორის არ ირიცხებოდა, მისმა, როგორც მაღალი კლასის ფეხბურთელის რეპუტაციამ გადამწყვეტი როლი ითამაშა ფრანგული კლუბის მხრიდან მისით დაიტერესების საქმეში.

„ნანტში“ მისი თანაგუნდელები იყვნენ ჟან-პოლ ბერტრან-დემანი, პატრის რიო, მაქსიმ ბოსი, ენსო ტროსერო, ტიერი ტუსო, ანრი მიშელი, ოსკარ მიულერი, ერიკ პეკუ, ჟილ რამპიიონი, ლოიკ ამისი და სხვები, რომლებთან ერთადაც ოსკარ ვიქტორ ტროსერო 1979 წელს ჯერ საფრანგეთის თასს დაეუფლა, ხოლო შემდეგ 1979–80 წლების სეზონის საფრანგეთის ჩემპიონატი მოიგო, რომლის ფარგლებში ჩატარებულ 32 შეხვედრაში 13 გოლი შეაგდო და ერიკ პეკუსთან ერთად გუნდის საუკეთესო ბომბარდირი გახდა.

#### საფრანგეთის ჩემპიონატი 1978–79
არგენტინელი ნანტში 1978 წლის 31 ივლისს ჩავიდა, როდესაც საფრანგეთის ჩემპიონატი უკვე დაწყებული იყო და სათამაშო ფორმის აღდგენის ხანმოკლე პერიოდის შემდეგ, პირველად თავისი ახალი კლუბის მაისურით 22 აგვისტოს გამოვიდა მინდორზე. ტროსეროსთვის სადებიუტო შეხვედრა „ნანტმა“ ასეთი შემადგენლობით ჩაატარა: ჟან-პოლ ბერტრან-დემანი, მაქსიმ ბოსი, რეინალდ დენუე (გი ლაკომბი 40'), ანხელ უგო ბარგასი, პატრის რიო, ტიერი ტუსო, ანრი მიშელი, ლოიკ ამისი, ბრუნო ბარონკელი, ერიკ პეკუ, ოსკარ ვიქტორ ტროსერო (ჟილ რამპიიონი 80'). მთავარი მწვრთნელი ჟან ვენსანი (; 1930–2013).

„ნანტის“ რიგებში 1978–79 წლების სეზონში საფრანგეთის პირველობაზე ტროსერომ 38-დან 17 მატჩი ჩაატარა და 10 გოლი შეაგდო. „ნანტმა“ ტურნირის ფარგლებში გამართული 38 შეხვედრიდან — 23 მატჩი მოიგო, 8 ფრედ დაასრულა და 7 წააგო. საერთო ჯამში 54 ქულა მოაგროვა და სატურნირო ცხრილში მეორე ადგილი დაიკავა.

#### საფრანგეთის თასი 1978–79
საფრანგეთის თასის გათამაშების ფარგლებში ჩატარებულ 7 შეხვედრაში ორჯერ აიღო მეტოქეთა კარები. ასევე ორი მატჩი ჩაატარა უეფას თასზე.

საფრანგეთის თასის ფინალი, რომელშიც ერთმანეთს „ნანტი“ და „ოსერი“ დაუპირისპირდნენ, 1979 წლის 16 ივნისს, „პარკ დე პრენსზე“ გაიმართა და მას 46 ათასზე მეტი გულშემატკივარი დაესწრო. ფინალში ტროსეროს გარდა „ნანტის“ შემადგენლობაში იყვნენ: ჟან-პოლ ბერტრან-დემანი, მაქსიმ ბოსი, ტიერი ტუსო, პატრის რიო (რეინალდ დენუე 85'), ანრი მიშელი, ომარ სანუნი, ოსკარ მიულერი, ერიკ პეკუ, ჟილ რამპიიონი, ლოიკ ამისი და ბრუნო ბარონკელი, რომელმაც 61-ე წუთზე ტროსერო შეცვალა. ერიკ პეკუს ჰეთ-თრიკით და ოსკარ მიულერის გოლით „ნანტმა“ 4–1 დაამარცხა მეტოქე და თასს დაეუფლა.

#### ევროპის თასების მფლობელთა თასი 1979–80
„ნანტმა“, როგორც 1979 წლის საფრანგეთის თასის მფლობელმა, ევროპის თასების მფლობელთა თასზე გამოსვლის უფლება მოიპოვა. სწორედ აღნიშნული თასის გათამაშებას უკავშირდება ოსკარ ვიქტორ ტროსეროს საკლუბო კარიერაში ევროთასებზე ასპარეზობის დებიუტი. პირველად ფრანგული კლუბის შემადგენლობაში 1979–80 წლების ევროპის თასების მფლობელთა თასის გათამაშების პირველი წრის შეხვედრაში ჩრდილოეთ ირლანდიურ საფეხბურთო კლუბ ბელფასტის „კლიფტონვილის“ წინააღმდეგ ითამაშა. „ნანტი“ ასეთი შემადგენლობით გამოვიდა მოედანზე — მეკარე ჟან-პოლ ბერტრან-დემანი, მცველები: პატრის რიო, მაქსიმ ბოსი, ენსო ტროსერო, ტიერი ტიუსო, ნახევარდაცვა: ანრი მიშელი, ოსკარ მიულერი, ჟილ რამპიიონი, თავდასხმა: ლოიკ ამისი, ბრუნო ბარონკელი და ოსკარ ვიქტორ ტროსერო. შეხვედრა 1979 წლის 19 სექტემბერს ბელფასტში, „სოლიტუდის“ სტადიონზე () გაიმართა და სტუმართა გამარჯვებით 1–0 დამთავრდა. ქვემოთ მოყვანილია ოსკარ ვიქტორ ტროსეროს მიერ თასების თასზე ჩატარებული მატჩები „ნანტის“ შემადგენლობაში.

{ style="background: #F9F9F9; font-size: 90%; border: 1px #aaaaaa solid; border-collapse: collapse; clear:center" align="center" border="1" cellpadding="2" width=80%
- style="background:#DDDDDD"
**№**
align=center width=70**თარიღი**
align=center width=150**ადგილი**
align=center width=150**მასპინძელი**
align=center width=20**ანგ.**
align=center width=150**სტუმარი**
align=center width=85**გოლები**
align=center width=85**შენიშვნა**
align=center width=50
-
**1**
19.09.1979
ბელფასტი
align=right„კლიფტონვილი“ 
bgcolor=#D0F0C0 align=center**0–1**
 „ნანტი“
 
 

-
**2**
03.10.1979
ნანტი
align=right„ნანტი“ 
bgcolor=#D0F0C0 align=center**7–0**
 „კლიფტონვილი“

-
**3**
24.10.1979
ნანტი
align=right„ნანტი“ 
bgcolor=#D0F0C0 align=center**3–2**
 „სტიაუა“
 

-
**4**
07.11.1979
ნანტი
align=right„სტიაუა“ 
bgcolor=#D0F0C0 align=center**1–2**
 „ნანტი“
 

-
**5**
05.03.1980
მოსკოვი
align=right 
bgcolor=#D0F0C0 align=center**0–2**
 „ნანტი“
 
 

-
**6**
19.03.1980
ნანტი
align=right„ნანტი“ 
bgcolor=Moccasin align=center**2–3**
 
 

-
**7**
09.04.1980
ნანტი
align=right„ნანტი“ 
bgcolor=#D0F0C0 align=center**2–1**
 „ვალენსია“
 

-
}

#### საფრანგეთის ჩემპიონატი 1979–80
„ნანტის“ რიგებში 1979–80 წლების სეზონში საფრანგეთის პირველობაზე ტროსერომ 38-დან 32 მატჩი ჩაატარა და 13 გოლი შეაგდო. „ნანტმა“ ტურნირის ფარგლებში გამართული 38 შეხვედრიდან — 26 მატჩი მოიგო, 5 ფრედ დაასრულა და 7 წააგო. საერთო ჯამში 57 ქულა მოაგროვა და სატურნირო ცხრილში პირველი ადგილი დაიკავა.

### „მონაკო“
1980 წლის ზაფხულში „ნანტი“ დატოვა და კონტრაქტი „მონაკოსთან“ გააფორმა, სადაც მხოლოდ ერთი სეზონი დარჩა, მიუხედავად იმისა, რომ ყველა ტურნირზე 44 მატჩში 22 გოლი გაიტანა. 

პირველად „მონაკოს“ მაისურით 1980 წლის 24 ივლისს, საფრანგეთის ჩემპიონატის პირველი ტურის შეხვედრაში „ნანსის“ წინააღმდეგ ითამაშა.

### „მონპელიე“
შემდეგ არცთუ სახარბიელო მდგომარეობაში მყოფ „მონპელიეს“ შეუერთდა, რომელმაც ის სეზონი ​​ბოლო ადგილზე დაასრულა. ტროსეროსთვის სადებიუტო შეხვედრა „მონპელიემ“ ასეთი შემადგენლობით ჩაატარა — მეკარე გი ფორმიჩი, მცველები: რეჟის დიურანი, ფაუზი მანსური, ნახევარდაცვა: ბერნარ მაიო, ჟოზე პასკუალეტი, მიშელ მეზი, ჟაკ სანტინი, ბერნარ დუკუინგი, თავდასხმა: ლუიზინიო, კრისტიან სარამანია, ვიქტორ ტროსერო. მთავარი მწვრთნელი კადერ ფირუდი.

პირველი გოლი „მონპელიეს“ შემადგენლობაში 1981 წლის 28 ივლისს, საფრანგეთის ჩემპიონატის მეორე ტურის შეხვედრაში „ნანსის“ წინააღმდეგ სტუმრად ჩატარებულ შეხვედრაში მატჩის მე-6 წუთზე გაიტანა. მატჩი, რომელიც „სტად მარსელ-პიკოზე“ () გაიმართა და რომელსაც 6 745 მაყურებელი დაესწო, „ნანსის“ გამარჯვებით 3–2 დამთავრდა.

#### საფრანგეთის ჩემპიონატი 1981–82
„მონპელიეს“ რიგებში 1981–82 წლების სეზონში საფრანგეთის პირველობაზე ტროსერომ 38-დან 27 მატჩი ჩაატარა და 7 გოლი შეაგდო. „მონპელიემ“ ტურნირის ფარგლებში გამართული 38 შეხვედრიდან — 7 მატჩი მოიგო, 8 ფრედ დაასრულა და 23 წააგო. საერთო ჯამში 22 ქულა მოაგროვა და სატურნირო ცხრილში ბოლო ადგილი დაიკავა.

### „რივერ პლეიტი“
საფრანგეთში გატარებული ოთხი სეზონის შემდეგ, ვიქტორ ტროსერო არგენტინაში დაბრუნდა, სადაც ქვეყნის უდიდესმა კლუბმა, „რივერ პლეიტმა“ მას ძირითად შემადგენლობაში ცენტრფორვარდის ადგილი შესთავაზა. ტროსერომ სამშობლოში დაბრუნება ჩვეულ სტილში — პირველი სამი მატჩიდან თითოეულში გოლის გატანით აღნიშნა. შოტლანდიის ეროვნული ნაკრების წინააღმდეგ საერთაშორისო ამხანაგურ შეხვედრაში გამოვიდა მინდორზე, როდესაც 70-ე წუთზე ომარ ლაროსას ნაცვლად ჩაერთო თამაშში. არგენტინელებმა ასეთი შემადგენლობით ითამაშეს: ბალეი, ხორხე კარასკოსა, კილერი, პასარელა, არდილესი, გალიეგო, ლაროსა, პედრო გონსალესი, ჰაუსმანი, ლუკე და ვისენტე პერნია. მატჩი, რომელსაც 57 ათასი გულშემატკივარი დაესწრო. ბუენოს-აირესში, „ბომბონერაზე“ გაიმართა და ფრედ, ანგარიშით 1–1 დასრულდა. ეროვნული ნაკრების რიგებში უკანასკნელად 3 ივლისს, იუგოსლავიის ეროვნული ნაკრების წინააღმდეგ საერთაშორისო ამხანაგურ შეხვედრაში ითამაშა. მატჩი ბუენოს-აირესში გაიმართა და მასპინძელთა გამარჯვებით ანგარიშით — 1–0 დასრულდა.

#### სანაკრებო მატჩები 
{ style="background: #F9F9F9; font-size: 90%; border: 1px #aaaaaa solid; border-collapse: collapse; clear:center" align="center" border="1" cellpadding="2" width=70%
- style="background:#DDDDDD"
**№**
align=center width=70**თარიღი**
align=center width=150**ადგილი**
align=center width=140**მასპინძელი**
align=center width=20**ანგარიში**
align=center width=140**სტუმარი**
align=center width=110**შეჯიბრება**
align=center width=50**შენიშვნა**
align=center width=50
-
**1**
18.06.1977
ბუენოს-აირესი
align=right
align=center**1–1**
  
ამხანაგური

-
**2**
26.06.1977
ბუენოს-აირესი
align=right
align=center**0–0**
  
ამხანაგური

-
**3**
03.07.1977
ბუენოს-აირესი
align=right
align=center**1–0**
  
ამხანაგური

-
}

## მიღწევები
; ნანტი
* საფრანგეთის თასი: 1978–79
* საფრანგეთის ჩემპიონატი: 1979–80

## რესურსები ინტერნეტში
* ოსკარ ვიქტორ ტროსერო — Historia de Boca
* ოსკარ ვიქტორ ტროსერო — a.s.monaco.free.fr
* ოსკარ ვიქტორ ტროსერო — London Hearts Supporters Club

## კომენტარები
## სქოლიო
კატეგორია:დაბადებული 15 სექტემბერი
კატეგორია:დაბადებული 1953
კატეგორია:გარდაცვლილი 12 ოქტომბერი
კატეგორია:გარდაცვლილი 1983
კატეგორია:არგენტინელი ფეხბურთელები
კატეგორია:არგენტინის პრიმერა დივიზიონის ფეხბურთელები
კატეგორია:ბოკა ხუნიორსის ფეხბურთელები
კატეგორია:რივერ პლეიტის ფეხბურთელები
კატეგორია:ლიგა 1-ის ფეხბურთელები
კატეგორია:ნანტის ფეხბურთელები
კატეგორია:მონაკოს ფეხბურთელები
კატეგორია:მონპელიეს ფეხბურთელები
კატეგორია:არგენტინის ნაკრების ფეხბურთელები